ΚΑΝΟΝΙΣΜΟΣ (ΕΚ) αριθ. 267/95 ΤΗΣ ΕΠΙΤΡΟΠΗΣ της 9ης Φεβρουαρίου 1995 για τροποποίηση του κανονισμού (ΕΟΚ) αριθ. 1756/93 για τον καθορισμό των γενεσιουργών αιτίων της γεωργικής ισοτιμίας που εφαρμόζεται στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 150/95 (2), και ιδίως το άρθρο 6 παράγραφος 2,

Εκτιμώντας:

ότι ο κανονισμός (ΕOΚ) αριθ. 1756/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 180/94 (4), αποσκοπεί στο να καθορίσει επακριβώς τη γεωργική ισοτιμία που πρέπει να εφαρμόζεται σε όλα τα ποσά που καθορίζονται σε Ecu στον τομέα του γάλακτος και των γαλακτοκομικών προϊόντων 7 ότι ο κανονισμός αυτός δεν προσδιορίζει το γενεσιουργό αίτιο για τη γεωργική ισοτιμία που θα εφαρμοσθεί για το ποσό που αναφέρεται στο άρθρο 8 παράγραφος 5 του κανονισμού (ΕΟΚ) αριθ. 429/90 της Επιτροπής της 20ής Φεβρουαρίου 1990 σχετικά με τη χορήγηση βάσει δημοπρασίας ενίσχυσης στο συμπυκνωμένο βούτυρο που προορίζεται για άμεση κατανάλωση στην Κοινότητα (5), όπως τροποποιήθηκε τελευταία από τον κανονισμό (ΕΚ) αριθ. 3337/94 (6), και πρέπει συνεπώς να συμπληρωθεί 7

ότι τα γενεσιουργά αίτια για την ενίσχυση αφενός και για την επιβαλλομένη κύρωση σε περίπτωση υπερβάσεως της καθορισθείσας προθεσμίας αφετέρου, που προβλέπονται στο άρθρο 16 παράγραφος 3 στοιχείο γ) και στο άρθρο 22 παράγραφος 4 τρίτο εδάφιο του κανονισμού (ΕΟΚ) αριθ. 570/88 της Επιτροπής της 16ης Φεβρουαρίου 1988 για την πώληση σε μειωμένη τιμή βουτύρου και τη χορήγηση ενίσχυσης στο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (7), όπως τροποποιήθηκε τελευταία από τον κανονισμό (ΕΚ) αριθ. 3337/94, καθώς και για την ενίσχυση που αναφέρεται στο άρθρο 8 παράγραφος 2 στοιχείο α) του κανονισμού (ΕΟΚ) αριθ. 429/90 όπως ορίζονται στα σημεία 4 και 5 του σημείου Β.ΙΙΙ του παραρτήματος του κανονισμού (ΕΟΚ) αριθ. 1756/93, υπάρχει κίνδυνος να ενθαρρύνουν την υπέρβαση των προθεσμιών που έχουν καθοριστεί για κερδοσκοπικούς σκοπούς και πρέπει συνεπώς να συμπληρωθούν για να αποφευχθούν αυτοί οι κίνδυνοι 7

ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα σημεία 4 και 5 του σημείου Β.ΙΙΙ του παραρτήματος του κανονισμού (ΕΟΚ) αριθ. 1756/93 αντικαθίστανται από το ακόλουθο κείμενο:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 387 της 31. 12. 1992, σ. 1.

(2) ΕΕ αριθ. L 22 της 31. 1. 1995, σ. 1.

(3) ΕΕ αριθ. L 161 της 2. 7. 1993, σ. 48.

(4) ΕΕ αριθ. L 24 της 29. 1. 1994, σ. 38.

(5) ΕΕ αριθ. L 45 της 21. 2. 1990, σ. 8.

(6) ΕΕ αριθ. L 350 της 31. 12. 1994, σ. 66.

(7) ΕΕ αριθ. L 55 της 1. 3. 1988, σ. 31.